Lav et referat af nedenstående tekst:

Tekst:
Lønforholdene i forbindelse med renoveringen af en ovn hos det kommunalt ejede affaldsselskab AVV i Hjørring skal nu undersøges nærmere. Formanden for affaldsselskabet siger til P4 Nordjylland, at han kræver arbejdet stopper øjeblikkeligt, hvis der ikke er orden i sagerne. For en måned siden blev 3F gjort opmærksom på, at der var noget, som der ikke var, som det ikke skulle være på arbejdspladsen. Meldingerne gik på, at en gruppe polakker arbejdede for en under-entreprenør til en løn, der ikke var i overensstemmelse med dansk overenskomst. - De danske overenskomster skal overholdes. Arbejdet skal ikke laves af polsk arbejdskraft til underbetaling, hvis det vitterlig er tilfældet, siger formanden Ole Ørnbøll, til P4 Nordjylland. Han er også socialdemokratisk medlem af byrådet i Hjørring. Han vil nu tjekke op på situationen. Renoveringsarbejdet koster omkring 70 millioner kroner.

Referat:
Formanden for affaldsselskabet i Hjørring vil stoppe arbejdet med det samme, hvis ikke lønforholdene i forbindelse med renoveringen af en ovn, er i orden.